72. ΝΟΜΟΣ υπ’ αριθ. 990 της 21 Νοεμ./1 Δεκ. 1979 (ΦΕΚ Α΄ 266) Περί ιδρύσεως Επιμελητηρίου υπό τον τίτλον ΑΡΑΒΟ-ΕΛΛΗΝΙΚΟΝ ΕΠΙΜΕΛΗΤΗΡΙΟΝ ΤΟΥ ΕΜΠΟΡΙΟΥ ΚΑΙ ΑΝΑΠΤΥΞΕΩΣ. Ίδρυσις – Εποπτεία Άρθρ.1.-Ιδρύεται νομικόν πρόσωπον ιδιωτικού δικαίου με έδραν τας Αθήνας υπό τον τίτλον «ΑΡΑΒΟ-ΕΛΛΗΝΙΚΟΝ ΕΠΙΜΕΛΗΤΗΡΙΟΝ ΤΟΥ ΕΜΠΟΡΙΟΥ ΚΑΙ ΑΝΑΠΤΥΞΕΩΣ» τελούν υπό την εποπτείαν του Υπουργού Εμπορίου. Σκοπός Άρθρ.2.-Σκοπός του Επιμελητηρίου τούτου είναι η ανάπτυξις και πρόοδος των Οικονομικών, Εμπορικών, Βιομηχανικών, Γεωργικών, Τεχνολογικών, Ναυτικών και Τουριστικών σχέσεων, μεταξύ Ελλάδος και Αραβικών Χωρών. Μέλη Άρθρ.3.-Μέλη τούτου δύναται να καταστούν νομικά και φυσικά πρόσωπα ιθαγενείας ή έδρας των ως άνω Χωρών και της Ελλάδος, ενδιαφερόμενα δια την επίτευξιν του σκοπού αυτού. Κατάργησις Επιμελητηρίου Άρθρ.4.-Το δια του άρθρ. 10 του Νόμ. 504/1976 «περί τροποποιήσεως και συμπληρώσεως της νομοθεσίας, περί Επιμελητηρίων, Εμπορικών Αντιπροσώπων, Μεσιτών Αστικών Συμβάσεων και τινών άλλων διατάξεων», ως ετροποποιήθη δια του άρθρ. 30 του Νόμ. 735/1977 «περί ιδρύσεως Ανωνύμου Εταιρείας υπό την επωνυμίαν «ΔΙΕΘΝΗΣ ΕΚΘΕΣΙΣ ΘΕΣΣΑΛΟΝΙΚΗΣ ΑΝΩΝΥΜΟΣ ΕΤΑΙΡΕΙΑ» και άλλων τινών διατάξεων», ιδρυθέν «ΕΛΛΗΝΙΚΟΝ ΕΠΙΜΕΛΗΤΗΡΙΟΝ ΔΙΑ ΤΗΝ ΑΝΑΠΤΥΞΙΝ ΚΑΙ ΟΙΚΟΝΟΜΙΚΗΝ ΣΥΝΕΡΓ ΑΣΙΑΝ ΜΕΤΑ ΤΩΝ ΑΡΑΒΙΚΩΝ ΧΩΡΩΝ» (ΚΑΣ), από της ισχύος του δια του άρθρ. 5 του παρόντος νόμου, προβλεπομένου Π.Δ/τος, καταργείται και το υπό του άρθ. 1 του παρόντος νόμου ιδρυόμενον «ΑΡΑΒΟ-ΕΛΛΗΝΙΚΟΝ ΕΠΙΜΕΛΗΤΗΡΙΟΝ ΤΟΥ ΕΜΠΟΡΙΟΥ ΚΑΙ ΑΝΑΠΤΥΞΕΩΣ» υπεισέρχεται εις το σύνολον των δικαιωμάτων και υποχρεώσεων αυτού. Οργάνωσις – λειτουργία Άρθρ.5.-Τα της οργανώσεως και λειτουργίας εν γένει του κατά το άρθρ. 1 του παρόντος νόμου Επιμελητηρίου, τα των σχέσεων και της συνεργασίας τούτου μετά των δημοσίων υπηρεσιών, δημοσίων και ιδιωτικών επιχειρήσεων, φυσικών ή νομικών προσώπων δημοσίου και ιδιωτικού δικαίου, τα της συνθέσεως και συγκροτήσεως των  Εμπορικά και Βιομηχανικά Επιμελητήρια 14.Β.αα.72-74 οργάνων αυτού, τα του πειθαρχικού δικαίου των οργάνων αυτού, παντός θέματος προερχομένου εκ της καταργήσεως του ΕΛΛΗΝΙΚΟΥ ΕΠΙΜΕΛΗΤΗΡΙΟΥ ΔΙΑ ΤΗΝ ΑΝΑΠΤΥΞΙΝ ΚΑΙ ΟΙΚΟΝΟΜΙΚΗΝ ΣΥΝΕΡΓ ΑΣΙΑΝ ΜΕΤΑ ΤΩΝ ΑΡΑΒΙΚΩΝ ΧΩΡΩΝ και της υπεισελεύσεως του κατά το άρθρ. 1 Επιμελητηρίου εις τα δικαιώματα και υποχρεώσεις αυτού, ως και πάσα λεπτομέρεια απαραίτητος δια την εφαρμογήν του παρόντος νόμου, καθορισθήσονται δια Π.Δ/τος, εκδιδομένου προτάσει του Υπουργού Εμπορίου. Πόροι Άρθρ.6.-Τα εν Ελλάδι λειτουργούντα Εμπορικά και Βιομηχανικά, Επαγγελματικά και Βιοτεχνικά Επιμελητήρια, δύνανται να επιχορηγούν το δια του παρόντος, ιδρυόμενον Επιμελητήριον, δι’ ετησίας επιχορηγήσεως καθοριζομένης δι’ αποφάσεων του Υπουργού Εμπορίου, αναλόγως των πόρων αυτών. Πόροι του Επιμελητηρίου δύνανται να είναι και τα δικαιώματα από την θεώρησιν των πιστοποιητικών προελεύσεως. Δι’ αποφάσεων του Υπουργού Εμπορίου θέλει καθορίζηται το ύψος της ετησίας συνδρομής των μελών του Επιμελητηρίου και γενικώτερον τα των πόρων αυτού. Έναρξις ισχύος Η ισχύς του παρόντος νόμου άρχεται από της δημοσιεύσεώς του δια της Εφημερίδος της Κυβερνήσεως. 